laion/Wikipedia-Exotic huggingface dataset:
ג'יזה

גרי גרייס (באנגלית: Gary Grice; נולד ב-22 באוגוסט 1966), הידוע בכינויו ג'יזה (באנגלית: GZA), הוא ראפר אמריקאי המוכר ביותר בזכות הקמת ההרכב וו טאנג קלאן. חוץ מפעילותו בהרכב הוציא עוד חמישה אלבומי סולו. גרי גרייס נולד ב-22 באוגוסט 1966 בברוקלין, ניו יורק. גרייס החל להתעניין בהיפ הופ בזכות בני הדודים שלו, רוברט דיגס (ריזה) וראסל ג'ונס (אול דירטי באסטרד). שלושתם הקימו הרכב היפ הופ קטן בשם All In Together Now והחלו להופיע. גרייס הציג עצמו בשם "ג'יניוס" (גאון), דיגס הופיע בשם "דה סיינטיסט" (המדען) וג'ונס הופיע בכינוי "דה פרופסור" (הפרופסור). החבורה הופיע רבות במועדוני היפ הופ ניו יורקים והצליחה להתפרסם במחתרת. הופעות אלה הובילו להחתמתם של גרייס ודיגס בחברת תקליטים גדולה. בשנת 1990 יצא לאור אלבום הבכורה של דיגס בשם הגאון שנקרא Words from the Genius. האלבום נכשל במכירות וגרייס עזב את חברת התקליטים. בשנת 1992 הקימו שלושת החברים את הוו טאנג קלאן יחד עם חברים נוספים. בשנת 1993 יצא אלבום הבכורה שלהם Enter the Wu-Tang (36 Chambers). ההצלחה של ההרכב גרמה לג'יזה לחתום בחברת התקליטים גפן רקורדס. בשנת 1995 הוציא ג'יזה את אלבום הסולו השני שלו, Liquid Swords, שהופק ברובו על ידי ריזה. לאחר השתתפות באלבום השני של הוו טאנג "Wu-Tang Forever" הוציא ג'יזה בשנת 1999 את "Beneath the Surface", אלבום הסולו השלישי שלו. האלבום נמכר בפחות עותקים מקודמו ומבקרים טענו שההפקה לוקה בחסר, האלבום כולל יותר מדי קטעי מעבר ולא מספיק אורחים. לאחר כישלון האלבום ג'יזה השתתף באלבומים של וו טאנג קלאן "The W" ו-"Iron Flage". אלבום הסולו הבא שלו יצא בשנת 2002 ונקרא "Legend of the Liquid Sword". האלבום קיבל תגובות טובות ממבקרים אך נכשל במכירות. את שנת 2004 הקדיש ג'יזה למסע הופעות לבד ויחד עם וו טאנג קלאן והשתתף בסרט "קפה וסיגריות" יחד עם ריזה. בשנת 2005 ג'יזה ודיג'יי מאגז (המפיק של סייפרס היל) הוציאו אלבום משותף שנקרא "Grandmasters". בשנת 2007 הוציא עם דיג'יי מאגס אלבום רמיקסים ל-"Grandmasters" והשתתף באלבום החמישי של הקלאן, "8 Diagrams". בינואר 2008 אמור היה לצאת אלבום אוסף שלו בשם "Pro Tools", אך לבסוף נדחה מועד צאתו לאוגוסט. בנוסף, הודיע ג'יזה על כוונתו להוציא אלבום משותף עם בנו, יאנג ג'אסטיס. 1991- Words from the Genius 1995- Liquid Swords 1999- Beneath the Surface 2002- Legend of the Liquid Sword 2005- GrandMasters (עם דיג'יי מאגס) 2007- GrandMasters Remix Album (עם דיג'יי מאגס) 2008- Pro Tools מדיה וקבצים בנושא ג'יזה בוויקישיתוף ג'יזה, ברשת החברתית פייסבוק ג'יזה, ברשת החברתית אקס (טוויטר) ג'יזה, ברשת החברתית אינסטגרם ג'יזה, סרטונים בערוץ היוטיוב ג'יזה, במסד הנתונים הקולנועיים IMDb (באנגלית) ג'יזה, באתר AllMovie (באנגלית) ג'יזה, במסד הנתונים הקולנועיים KinoPoisk (ברוסית) ג'יזה, באתר אפל מיוזיק (באנגלית) ג'יזה, באתר ספוטיפיי ג'יזה, באתר סאונדקלאוד (באנגלית) ג'יזה, באתר Last.fm (באנגלית) ג'יזה, באתר AllMusic (באנגלית) ג'יזה, באתר MusicBrainz (באנגלית) ג'יזה, באתר דיזר ג'יזה, באתר Discogs (באנגלית) ג'יזה, באתר Songkick (באנגלית) ג'יזה, באתר טיידל (באנגלית) על ג'יזה באתר הוו טאנג קלאן
טאלורגאן השני, מלך הפיקטים

טאלורגאן השני או טאלורגאן מק אואנגוס (באנגלית: Talorgan II, בגאלית סקוטית: Talorgen mac Óengusa - טאלוגאן בנו של אואנגוסה; נפטר ב-782) היה מלך הפיקטים במשך כשנתיים וחצי, משנת 780 ועד מותו. על פי "דברי ימי אלסטר" כונה טאלורגאן בכינוי "דאב" - "השחור, ונכתביו עליו כי נהרג בקרב שנערך במאונת' בשנת 782. "דברי ימי הפיקטים" מציינים כי מלך שנתיים וחצי אולם לא מציינים את שנת מותו. ככל הנראה טאלורגאן היה בנו של אואנגוס מק פרגוסה. לאחר מותו של טאלורגאן, מלך בנו, דרסט אחריו. דברי ימי אלסטר דברי ימי אלסטר ודברי ימי טיגרנאך דברי ימי הפיקטים
ארצות הברית (פירושונים)

האם התכוונתם ל... ארצות הברית של אמריקה – המדינה הידועה בשם "ארצות הברית". "ארצות הברית של מקסיקו" או "המדינות המקסיקניות המאוחדות" – שמה הרשמי והמלא של מקסיקו. ארצות הברית של האיים היוניים – מדינת חסות של האימפריה הבריטית מ-1815 עד 1864, שהשתרעה בשטחם של האיים היוניים השוכנים כיום בצפון-מזרח יוון. ארצות הברית של מרכז אמריקה – מדינה באמריקה הלטינית שהתקיימה מיולי 1823 עד 1840. ארצות הברית של קולומביה – קונפדרציה שהתקיימה באמריקה הדרומית בין השנים 1863 ועד 1886.
דרסט השמיני, מלך הפיקטים

דרסט השמיני או דרסט בן טאלורגאן (באנגלית: Drest VIII, בגאלית סקוטית: Drest mac Talorgan- טאלוגאן בנו של אואנגוסה; נפטר ב-787) היה מלך הפיקטים במשך כחמש שנים, משנת 782 ועד מותו. דברי ימי אלסטר דברי ימי אלסטר ודברי ימי טיגרנאך דברי ימי הפיקטים
עולים ביחד - באנדליי וודליי

עולים ביחד - באנדליי וודליי (מאמהרית - "ביחד לפסגה") היא עמותה ישראלית שנוסדה בשנת 2006, העוסקת בקידום מנהיגות ומצוינות בתעסוקה לישראלים יוצאי אתיופיה. העמותה מבקשת להתמודד עם שיעור האבטלה הגבוה בקרב אקדמאים יוצאי אתיופיה באמצעות יצירת שכבת מנהיגות מבני הקהילה שתשתלב במשק, תוך יצירת מודל לחיקוי ולתקווה, שינוי תדמית יוצאי הקהילה בחברה הישראלית ויצירת קשרים בינאישיים. מדי שנה, ולאחר תהליך מיון, מתקבלים לתוכנית שמפעילה העמותה כמה עשרות סטודנטים ואקדמאים מקרב עולי אתיופיה. התוכנית כוללת השתתפות בתוכנית מצוינות בתעסוקה (והעשרה), קידום וליווי למציאת מקום עבודה הולם ומכובד לאקדמאים, חניכה ואימון אישי על ידי איש מקצוע בכיר ומנוסה, ומורה פרטי לשיפור רמת האנגלית המקצועית. בעמותה יש למעלה מ-1000 מתנדבים וקשר לכ-200 מעסיקים. בראשיתה פעלה התוכנית במסגרת עמותת טבקה, ומאז אוקטובר 2007 היא פועלת כעמותה רשומה ועצמאית. נשיא חבר הנאמנים הוא צבי זיו מנכ"ל בנק הפועלים לשעבר. עד מאי 2014 כיהנה בתפקיד המנכ"לית עו"ד יפעת עובדיה, חברת הנהלת האגודה לזכויות האזרח ולשעבר שותפה במשרד עורכות הדין אורנה לין. הניהול המקצועי של התוכנית מתבצע על ידי אדווה הדר, לשעבר מזכירת קיבוץ שפיים ומנהלת משותפת במכון נפתלי לגרפולוגיה. יפעת עובדיה ואדווה הדר ייסדו את העמותה. החל ממאי 2014 מנהלת את העמותה סיגל קנוטופסקי בוגרת העמותה. כיום, קרוב ל-6 מתחילת פעילותה, ישנם קרוב ל-500 בוגרים מצטיינים, משולבים במקומות עבודה יוקרתיים, הנמנים כחלק מ "פורום הבוגרים" עצמאי שיוזם ומוביל מנהיגות צעירה כגון: הקמת מאהל מחאה בקיץ 2011 לטובת שינוי יוקר המחיה/ הדירות, יוזמה והובלה של הפגנה לשינוי חברתי נגד הגזענות בקריית מלאכי, שינוי דעה על ידי כתבות באמצי המדיה השונים ועוד. בדצמבר 2011 זכתה עולים ביחד כעמותה צעירה ואפקטיבית בתחום מנהיגות וקידום בשילוב תעסוקתי הולם של אקדמאים יוצאי אתיופיה מטעם מידות - ארגון שבודק אפקטיביות ויעילות של עמותות. העלייה מאתיופיה עמותת טבקה אתר האינטרנט הרשמי של עולים ביחד - באנדליי וודליי עולים ביחד - באנדליי וודליי, ברשת החברתית פייסבוק עולים ביחד - באנדליי וודליי, באתר "גיידסטאר ישראל" עדי הגין, העמותה שמסייעת לעולי אתיופיה להשתלב בשוק העבודה, באתר כלכליסט, 24 באוגוסט 2008 עמוס ספיר,חילופי מנכליות ב"עולים ביחד". עולים ביחד
אופציה אסייתית

אופציות אסייתיות או אופציות ממוצע הן אופציות אקזוטיות תלויות מסלול, אשר מניבות תגמול בתלות בממוצע המחירים של נכס הבסיס, במשך חייה של האופציה. ככל הנראה השימוש באופציות האסייתיות החל בטוקיו בשנת 1987, כאשר בנקים יפנים החלו להנפיקן על בסיס חוזים עתידיים של נפט גולמי, ומכאן גם נובע שמן. בדרך כלל כלל אופציות אלו מוצעות כחלק ממוצרים המשלבים מספר סוגי נכסים והן נסחרות על פי רוב מעבר לדלפק (Over-the-counter) ולכן אין בנמצא נתונים מסודרים על היקפי המסחר בהן. התגמול עבור אופציית רכש (Call) אסייתית סטנדרטית הוא ההפרש בין מחיר המימוש של האופציה לממוצע המחירים של נכס הבסיס לאורך חיי האופציה. הממוצע בו משתמשים לצורך חישוב התגמול בגין האופציה עשוי להיות ממוצע אריתמטי או ממוצע גאומטרי. כמו כן המדגם ממנו נגזר הממוצע עשוי להיות רציף או בדיד. לאופציות אסייתיות מספר מאפיינים אשר עשויים להעניק יתרונות למשקיעים בהם: הן רגישות פחות לתנודתיות של השוק וסטיית התקן שלהן קטנה יותר ולכן הן גם בדרך כלל פחות יקרות מאופציות ונילה מקבילות; כמו כן, סטיית התקן של אופציות אסייתיות קטנה עם הזמן מכיוון שחלק מהממוצע כבר ידוע. הן פחות נתונות למניפולציות בתאריך המימוש (דוגמת בקדייטינג, שימוש במידע פנימי וכו') ובכך יש יתרון משמעותי לכותב האופציה; ויתרונן החשוב ביותר – הן מתאימות לצורכיהם של בתי עסק אשר סוחרים באופן רציף בנכס הבסיס, אשר מעוניינים לגדר את הסיכון שבמסחר זה. כך למשל, חברת תעופה הרוכשת דלק באופן רציף על פני השנה כולה, תוכל לגדר עצמה מפני תנודתיות במחירי הדלק על ידי שימוש באופציה אסייתית על מחיר הדלק. לכן הן מתאימות למשקיעים המנסים לגדר תזרימי מזומנים תקופתיים. סוג פחות נפוץ של אופציות אסייתיות, המכונות אופציות אסייתיות צפות (Floating Asian), הן אופציות בעלות מחיר מימוש השווה לממוצע מחיר נכס הבסיס. אופציות רכש מסוג זה מניבות תגמול השווה ל- {max{0,SAve-K ואופציות מכר מסוג זה מניבות תגמול השווה ל- {max{0,SAve-ST. אופציות כאלו משמשות לגידור של הסיכון שבמסחר תדיר בנכס הבסיס לאורך זמן מפני מצבים בהם המחיר הסופי של הנכס גדול או קטן יותר מהמחיר הממוצע שלו על פני התקופה הנתונה. Zhang J.E., 2003, Pricing continuously sampled Asian options with perturbation method, Journal of Futures Markets, 23 (6): 535
אנרי דס

אָנְרִי דֶס (בצרפתית: Henri Dès; נולד ב-14 בדצמבר 1940), הוא מן הבולטים שבזמרים, בפזמונאים ובמלחינים לילדים, בשפה הצרפתית, בכל הזמנים ומן הבולטים באמנים השווייצרים. דס נולד ברנאן, פרוור מערבי של לוזאן שבשווייץ. הוא גדל בשווייץ וצבר ניסיון מקצועי בצרפת. בשנת 1969 הוא זכה בפסטיבל הזמר Sopot International Song Festival דס ייצג את שווייץ באירוויזיון 1970 והגיע למקום הרביעי. בשנת 1977 יצא לאור תקליטו הראשון, Cache-Cache (מחבואים). עד שנת 2007, דס הוציא עשרים תקליטים נוספים, יצא למסעי הופעות בצרפת, בלגיה, שווייץ וקנדה, הופיע רבות בטלוויזיה והוציא קלטות וידאו. הישגו הבולט הוא ההופעה באולם "אולימפיה", שהוקלטה ויצאה הן כתקליט והן כקלטת וידאו, בשנת 1984. קלטת וידאו אחרת שלו מאגדת את כל סרטי האנימציה שעוצבו לצלילי שיריו. דס הוא גם בעלי ההוצאה לאור המוזיקלית Disques Mary-Josée. באוכלוסיות שאינן דוברות צרפתית, דס כמעט ואינו מוכר. מדיה וקבצים בנושא אנרי דס בוויקישיתוף אתר האינטרנט הרשמי של אנרי דס (בצרפתית) אתר האינטרנט הרשמי של אנרי דס (בצרפתית) אנרי דס, ברשת החברתית פייסבוק אנרי דס, ברשת החברתית אקס (טוויטר) אנרי דס, ברשת החברתית אינסטגרם אנרי דס, סרטונים בערוץ היוטיוב אנרי דס, במסד הנתונים הקולנועיים IMDb (באנגלית) אנרי דס, באתר אפל מיוזיק (באנגלית) אנרי דס, באתר ספוטיפיי אנרי דס, באתר Last.fm (באנגלית) אנרי דס, באתר AllMusic (באנגלית) אנרי דס, באתר MusicBrainz (באנגלית) אנרי דס, באתר דיזר אנרי דס, באתר Yandex.Music (ברוסית) אנרי דס, באתר Discogs (באנגלית) אנרי דס, באתר Songkick (באנגלית) אנרי דס, באתר Genius אנרי דס, באתר SecondHandSongs אנרי דס, באתר טיידל (באנגלית)
מזלג

מזלג הוא כלי אכילה, לו ידית מצד אחד ומספר קצוות משוננים מצידו השני, אשר מטרתו להרים חתיכות מזון על מנת להקל על אכילתן. המזלג נפוץ היום בעולם, אך במזרח הרחוק משתמשים בעיקר במקלות אכילה. במקור, היו המזלגות ישרים ודמו לקלשון. מבנה זה איפשר לאחוז במזון בזמן שחותכים אותו וכן להרים את המזון, אך לא לאסוף אותו. מזלגות כאלה שימשו במזרח התיכון במשך מאות שנים, והוזכרו בתנ"ך: וּמִשְׁפַּט הַכֹּהֲנִים אֶת-הָעָם: כָּל-אִישׁ זֹבֵחַ זֶבַח, וּבָא נַעַר הַכֹּהֵן כְּבַשֵּׁל הַבָּשָׂר, וְהַמַּזְלֵג שְׁלֹשׁ הַשִּׁנַּיִם בְּיָדוֹ; וְהִכָּה בַכִּיּוֹר, אוֹ בַדּוּד, אוֹ בַקַּלַּחַת, אוֹ בַפָּרוּר - כֹּל אֲשֶׁר יַעֲלֶה הַמַּזְלֵג, יִקַּח הַכֹּהֵן בּוֹ. כָּכָה יַעֲשׂוּ לְכָל-יִשְׂרָאֵל הַבָּאִים שָׁם, בְּשִׁלֹה. — ספר שמואל א', פרק ב', פסוקים י"ג–י"ד מעריכים כי המזלג הגיע לאירופה במאה השביעית או השמינית, דרך השפעה פרסית. שם מעמד הביניים הבורגני, בעלי נימוסי השולחן, עשו שימוש במזלג לאכילת בשרים. פרשן התלמוד חננאל בן חושיאל, אשר פעל בסוף המאה ה-10 ובתחילת ה-11, מספר על המזלג שבו עושים שימוש בני יוון. הוא מציין בפירושו למסכת בבא מציעא את הדברים הבאים: פי' המנק כלי שיש בו שני ראשים כגון המזלג שיש לו ג' שינים ודרך בני יון להחזיק חתיכת הבשר ולחתוך עם הסכין ולאכול ונוטל זה שחתך ונותנו לתוך פיו ואין ידיו נוגעות כבשר כלל מפני הזוהמה. — פירושו לתלמוד בבלי, מסכת בבא מציעא, דף כ"ה, עמוד ב' לפני המצאת המזלג אכלו באירופה רק באמצעות סכין, כף ובידיים. בני המעמדות העליונים, בעיקר הנשים שבהם, נהגו, על מנת שלא ללכלך את ידיהם, להרים את המזון מהצלחת ולאכול עם שני סכינים. במאה ה-11 הגיע המזלג לאיטליה, דרך האימפריה הביזנטית, ושימש להחזקת גוש הבשר בזמן שחתכו אותו (ואת הבשר עצמו אכלו בידיים), אולם רק במאה ה-16 נוצרו מזלגות עם שלוש וארבע שיניים שנועדו לאכילת פסטה, זו הייתה התקופה בה הפך המזלג לפופולרי באיטליה בקרב האצולה. מעמד הסוחרים החל להשתמש במזלג אחרי 1700. המזלג מוזכר בספרו של תומאס קוייאט על מסעותיו לאיטליה משנת 1611, אולם בצפון אירופה התייחסו למזלג כאל קוריוז איטלקי. המזלג החל להיות מקובל באירופה מהמאה ה-17, ובבריטניה רק במאה ה-18. באותה עת פיתחו את המזלג כפוף השיניים, המקובל היום בשימוש, בגרמניה. הרב ישראל דנדרוביץ, על קצה המזלג (על אכילה במזלג ביהדות ובחסידות), בתוך: קובץ עץ חיים (באבוב), גיליון כא, אדר תשע"ד, עמודים: רלח - רסט. איך המזלג שינה את ההיסטוריה?, באתר כלכליסט, 13 באפריל 2013 מזלג, באתר אנציקלופדיה בריטניקה (באנגלית) History of the Fork בבא מציעא, דף כה, ב, באתר HebrewBooks.org
אמסטל (פירושונים)

האם התכוונתם ל... אמסטל – נהר בהולנד אמסטל (בירה) – מותג בירה המיוצר ליד הנהר אמסטל גולד – מרוץ אופניים בחסות המבשלה
קראס (להקה)

קראס (באנגלית: Crass) הייתה להקת פאנק אנרכיסטית שפעלה בשנים 1977–1984. הלהקה נחשבת למייסדת של זרם האנרכו-פאנק. בשנות פעילותיה קידמה הלהקה במילות שיריה ובדרך החיים של חבריה ערכים פוליטיים שונים כמו פמיניזם, אנרכיזם, פציפיזם, פעולה ישירה ו"עשה זאת בעצמך" (DIY - Do It Yourself). המוזיקה של הלהקה התאפיינה בניגון מאוד גס ופשוט ומילים מושקעות על נושאים פוליטיים נרחבים. The Feeding Of The 5000 (1978) Stations Of The Crass (1979) Penis Envy (1981) Christ - The Album (1982) Yes Sir, I Will (1983) Acts Of Love (1984) Best Before 1984 (1986) - אוסף סינגלים אתר האינטרנט הרשמי של קראס (באנגלית) קראס, ברשת החברתית פייסבוק קראס, ברשת החברתית אקס (טוויטר) קראס, באתר AllMusic (באנגלית) קראס, באתר MusicBrainz (באנגלית) קראס, באתר דיזר קראס, באתר Discogs (באנגלית) קראס, באתר Songkick (באנגלית) קראס, באתר Genius קראס, באתר בנדקמפ ערך זה הוא קצרמר בנושא מוזיקאים. אתם מוזמנים לתרום לוויקיפדיה ולהרחיב אותו.
שי קרמר

שי קרמר (נולד ב-1974, ישראל) הוא צלם ישראלי המתגורר בארצות הברית. בין השנים 2003–2005 למד צילום בבית הספר "קמרה אובסקורה" והמשיך ללימודי תואר שני בבית הספר לאמנות ויזואלית (School of Visual Arts, New York) בניו יורק. מאז סיום לימודיו הוא מתגורר בארצות הברית עם אשתו וילדיו. יצירתו של קרמר עוסקת בנוף הישראלי ובהשפעת הסכסוך הישראלי-ערבי עליו. תצלומיו מתעדים אתרי קרבות, אנדרטאות ואתרי אימונים צבאיים בישראל. ספר מתצלומיו - "Infected Landscape" המתעד אתרים מסוג זה יצא בשנת 2008. תצלומיו של קרמר נמצאים באוספים שונים ביניהם אוסף מוזיאון המטרופוליטן, אוסף מוזיאון ישראל, אוסף מוזיאון תל אביב לאמנות ועוד. SHAI KREMER - אתר הבית של שי קרמר (באנגלית). שי קרמר, באתר גלריה ג'ולי מ. (באנגלית) עוזי צור, עוצם עין אחת: גם יפה, גם פוליטי, באתר הארץ, 21 בינואר 2011
ספאו (אמסטרדם)

ספאו (בהולנדית: Spui) הוא שמה של כיכר במרכז אמסטרדם שבהולנד. עד שנת 1420 היה אזור ספאו אגם שהיווה את הקצה הדרומי של העיר. בשנה זו הורחבה העיר עת נחפרה תעלת סינגל כחפיר המקיף את העיר. אגם ספאו מולא בשנת 1882 והפך לכיכר. בשנת 1996 שופצה הכיכר והפכה בעיקרה למדרחוב. בכיכר נערך מדי יום שישי יריד ספרים, וסביבה חנויות ספרים רבות. מדי יום ראשון נערך בשוק יריד אמנים. במרכז הכיכר ניצב הפסל "היקר הקטן" (בהולנדית: Het Lieverdje) המסמל את ילדי העיר אמסטרדם. כמו כן בסמוך לכיכר נמצאת חצר הבחיינהוף מימי הביניים וכן ממוקם בכיכר המאחדנהאוס (Maagdenhuis) - בניין הנהלת אוניברסיטת אמסטרדם. מעברה השני של תעלת סינגל ניצבת הכנסייה הלותרנית הישנה, שנבנתה בין השנים 1632–1633. הכיכר באתר טריפי פסל "היקר הקטן" בניין הליוס
ספאו

האם התכוונתם ל... ספאו (אמסטרדם) – כיכר במרכז אמסטרדם; ספאו (נהר) – נהר בדרומה של הולנד; ספאו (כפר) – כפר במחוז זיילנד של הולנד.
חידאתו

חידאתו (באנגלית: Hidato) היא חידה, בה יש למלא על לוח משובץ את המספרים החסרים. החידה הומצאה על ידי ד"ר גיורא בנדק, מתמטיקאי ישראלי. על לוח החידה מסומנים בעיגול שני מספרים, הקטן ביותר והגדול ביותר שיופיעו עליו. כן מופיעים על הלוח מספרים נוספים, שמהווים חלק מהפתרון, ומבטיחים שלחידה פתרון יחיד. על פותר החידה לשבץ מספרים נוספים על הלוח, כך שתיווצר שרשרת של מספרים עוקבים. שני מספרים הם 'מספרים סמוכים בשרשרת', כאשר הם נמצאים על הלוח זה לצד זה, אנכית, אופקית או באלכסון. קיימת גם גרסה נוספת של המשחק שבה האריחים הם משושים משוכללים (במקום ריבועים), כך ששני מספרים הם 'מספרים סמוכים בשרשרת' כאשר הם חולקים צלע משותפת. לחידאתו חמישה שלבים, מהקל ביותר שמוגדר ככוכב, לרמה הגבוהה ביותר שמסומנת על ידי חמישה כוכבים. כל כוכב מייצג רמה. המשחק הומצא על ידי המתמטיקאי הישראלי ד"ר גיורא בנדק מקבוצת דובי צעצועים ומשחקים. ד"ר בנדק המציא ופיתח משחקים נוספים כמו: Lights-Out, Nim-X ו-I-top. את המשחק ניתן לשחק גם באתרי משחקים פופולריים כגון shockwave.com. כמו כן המשחק מודפס במספר עיתונים יומיים עתירי תפוצה בעולם כמו ה-Daily Mail. בישראל חידאתו מודפס בעיתון ידיעות אחרונות. מדיה וקבצים בנושא חידאתו בוויקישיתוף האתר הרשמי של חידאתו בישראל Hidato official web site Play Hidato online Hidato is NP Complete
אולימפיאדת השחמט 1960

אולימפיאדת השחמט ה-14 אורגנה על ידי פיד"ה וכללה תחרות פתוחה ומספר אירועים נוספים לקידום השחמט. היא התקיימה בלייפציג, שבגרמניה, בין 26 באוקטובר ל-9 בנובמבר 1960. באולימפיאדה זו השתתפה נבחרת ישראל שכללה את: יוסף פורת 4+,7=,4- משה צ'רניאק 3+,7=,4- יצחק אלוני 7+,4=,4- רפי פרסיץ 6+,2=4- יאיר קריידמן 4+,5=,4- עמנואל גוטי 7+,4=,2- - מדליית כסף אישית הנבחרת סיימה במקום 13. להלן התוצאות הקבוצתיות: מוקדמות נגד אינדונזיה 2.5:1.5 - הפסד נגד צרפת 1.5:2.5 - ניצחון נגד מלטה 0:4 - ניצחון נגד אלבניה 1:3 - ניצחון נגד פינלנד 2.5:1.5 - הפסד נגד גרמניה המזרחית 3:1 - הפסד נגד נורווגיה 2:2 - תיקו נגד בולגריה 2.5:1.5 - הפסד נגד יוגוסלביה 2:2 - תיקו גמר ב' נגד נורווגיה 2:2 - תיקו נגד הודו 0:4 - ניצחון נגד איסלנד 1:3 - ניצחון נגד אוסטריה 2.5:1.5 - הפסד נגד צ'ילה 0.5:3.5 - ניצחון נגד קובה 2:2 - תיקו נגד פינלנד 2.5:1.5 - הפסד נגד פולין 1.5:2.5 - ניצחון נגד דנמרק 2:2 - תיקו נגד ספרד 1.5:2.5 - ניצחון נגד שוודיה 2:2 - תיקו מדיה וקבצים בנושא אולימפיאדת השחמט 1960 בוויקישיתוף מידע על התחרות, באתר אולימפבייס (באנגלית)
מאסינדי

מחוז מאסינדי (באנגלית, בסוואהילי: Masindi) הוא אחד ממחוזותיו האדמיניסטרטיביים של האזור המערבי במדינת אוגנדה. בדומה למחוזות נוספים במדינה, המחוז נקרא על שם העיר הראשית שלו, מאסדיני. המחוז גובל במחוז ניויה מצפון, במחוז קיריאנדונגו ממזרח, במחוז נאקאסאקה מדרום מזרח, במחוז קיאנקוואנזי מדרום, במחוז הוימה מדרום מערב ובמחוז בוליסה מצפון מערב. מטה המחוז יושב בעיר הבירה של המחוז. עיר הבירה והעיר הגדולה של המחוז היא מאסדיני. המחוז הקום בשנת 1976, ובהמשך התפצלו ממנו המחוזות קיריאנדונגו ובוליסה. ערך מורחב – הפארק הלאומי מרצ'יסון פולס הפארק הלאומי מרצ'יסון פולס הוקם כשמורת ציד, ובהמשך נהפך לפארק לאומי. בפארק חיים מאות זנים של עופות ויונקים, ובהם פילים, תאואים, אריות, נמרים, היפופוטמים, ג'ירפים, אנטילופות, קובוסים שחורי-רגל, בובאלים אייליים, אוריבים וקובוסי מים, חזירי יבלות, בבוני זית, קולובוסים, פרשים אדומים, שימפנזים, מנעלנים, אנפות גוליית, עגורי כתר לבן-לחיים, אנפיות סוף, יקאנות אפריקניות, חרטומנים, קלאואים קרקעיים, טוראקיים, אורגיים, פרפורים עקודים ושלדגים ענקים. בשנות ה-70, בתקופתו של אידי אמין כראש ממשלת אוגנדה, נפגעה קשות אוכלוסיית בעלי החיים בפארק, כתוצאה מציד בלתי-חוקי, וב-1983 נכחדו הקרנפיים. לאחר תום שלטונו של אמין החלו הרשויות לאכוף את איסור הציד, ואוכלוסיית בעלי החיים התאוששה. ערך מורחב – מפלי מרצ'יסון מפלי מרצ'יסון הם מפלים גדולים על הנילוס, הנמצאים בפארק הלאומי מרצ'יסון פולס, הקרוי על שמם. בראש המפלים, הנילוס מוצא את דרכו החוצה דרך פרצה ברוחב 7 מטרים. הנהר נשפך אל בסיס המפלים בהפרש גובה של 43 מטרים דרך שלושה אשדים נפרדים, וממשיך בזרימתו מערבה אל אגם אלברט. במפלים זורמים כ-300 מטרים מעוקבים של מים מדי שנייה. בבסיס המפלים מתקהלים תנינים רבים. כמות הגשם השנתית היורדת במחוז היא 1200 מ"מ. והיא מתפרשת לשתי עונות, שמגיעות לשיאן בחודשים מרץ עד מאי ואוגוסט עד נובמבר. ענף הכלכלה המרכזי של תושבי המחוז הוא חקלאות, כאשר הגידולים הנפוצים במחוז הם דוחן, דורה, חמניות, שומשום, בטטה, תפוח אדמה, קסאווה, תירס, כותנה, קפה, טבק, כרוב, עגבנייה, בצל, סויה, בננה ואפונה. ענפים כלכליים נוספים הם דיג, דבוראות, תיירות וגידול בעלי חיים. המחוז נחשב מגוון מבחינה אתנית, וחיים בו 55 שבטים שונים. השבטים הגדולים במחוז הם באניורו ובאגונגו שמהווים 60% מהאוכלוסייה. שבטים נוספים שקיימים במחוז הם אלור, ז'ונם, ארינגה ובארולי. בנוסף לגיוון האתנני במחוז, תושבים רבים במחוז היגרו אליו ממדינות שונות וביניהן רואנדה, קניה, דרום סודאן והרפובליקה הדמוקרטית של קונגו. משק בית ממוצע במחוז מורכב מ-4.86 נפשות. מספר זה נמוך מהממוצע הארצי שעומד על 5.2 נפשות. כ-95% מתושבי המחוז גרים באזורים כפריים. קצב גידול האוכלוסייה הוא 2.72% בשנה. מדיה וקבצים בנושא מאסינדי בוויקישיתוף אתר האינטרנט הרשמי של מאסינדי Wayback Machine, web.archive.org, ‏2012-09-05 (באנגלית) Masindi (District, Uganda) - Population Statistics, Charts, Map and Location, www.citypopulation.de (באנגלית)
Bring Ya to the Brink

Bring Ya to the Brink הוא אלבומה של הזמרת האמריקאית ואייקון הפופ סינדי לאופר. לכבוד כתיבת האלבום, לאופר נסעה לשוודיה ואנגליה והתחברה עם מיטב מפיקי הדאנס בעולם. השיר "Set Your Heart" יצא כפרומו ביפן, וזכה להצלחה כאשר מוקם במקום ה-4 במצעד טוקיו ו-11 בבילבורד יפן והופיע בפרסומת לטויוטה. הסינגל השני מהאלבום הוא "Same Ol' Story" אשר הגיע למקום הראשון במצעד שירי הדאנס קלאב. השיר כולל את המילה "Fucking", אך הוא הושמט משם השיר. גם הסינגל השלישי, "Into the Nightlife", שלו גם מלווה קליפ אשר צולם במועדון בניו יורק, הגיע למקום הראשון במצעד שירי הדאנס קלאב. ברדיו 92.7FM בסן פרנסיסקו דיווחו שהסינגל הרביעי מהאלבום יהיה השיר "Echo", אשר אהוב ביותר על ידי המעריצים, אך הוא בחיים לא יצא וקידום האלבום הופסק על ידי חברת התקליטים של לאופר. האלבום היה מועמד לפרס גראמי בתור אלבום הדאנס הטוב ביותר לשנת 2009. "High and Mighty" "Into the Nightlife" "Rockin' Chair" "Echo" "Lyfe" "Same Ol' Story" "Raging Storm" "Lay Me Down" "Give It Up" "Set Your Heart" "Grab A Hold" "Rain on Me" מידע על האלבום Bring Ya to the Brink באתר MusicBrainz מידע על האלבום Bring Ya to the Brink באתר AllMusic האלבום Bring Ya to the Brink באתר Discogs האלבום Bring Ya to the Brink באתר ספוטיפיי
תאשור

תְּאַשּׁוּר הוא מושב בנגב הצפוני-מערבי, מדרום מזרח לנתיבות, ומצפון מזרח לאופקים, השייך לשלושת מושבי "יחדיו" אשר הוקמו בסמיכות זה לזה, כחלק ממועצה אזורית בני שמעון על ידי תנועת המושבים. שם המושב על שם עץ התאשור המקראי, המסמל את הפרחת שממת המדבר:: ”אָשִׂים בָּעֲרָבָה בְּרוֹשׁ תִּדְהָר וּתְאַשּׁוּר יַחְדָּו” (ומכאן גם שמות היישובים הסמוכים לו ברוש ותדהר). נוסד ב-1953 על ידי עולים ממרוקו, ובמרוצת הזמן הצטרפו אליו מתיישבים נוספים, בעיקר יוצאי עיראק. במושב התקבלה החלטה לא להוציא לפועל תוכנית הרחבה על מנת לשמור על אופיו החקלאי של המושב. שטחו של המושב הוא כ-1,200 דונם. רוב התושבים עוסקים בחקלאות ובעבודות מחוץ למושב. מדיה וקבצים בנושא תאשור בוויקישיתוף תאשור, במרכז המידע לנגב ולגליל של תנועת אור תאשור באתר המועצה האזורית בני שמעון אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 ספר ישעיהו, פרק מ"א, פסוק י"ט
תדהר

תִּדְהָר הוא מושב בנגב הצפוני-מערבי, מדרום מזרח לנתיבות, ומצפון מזרח לאופקים. המושב שייך לשלושת מושבי "יחדיו" אשר הוקמו בסמיכות זה לזה, כחלק ממועצה אזורית בני שמעון על ידי תנועת המושבים. שם המושב הוא מן התנ"ך, בספר ישעיה: "אָשִׂים בָּעֲרָבָה בְּרוֹשׁ תִּדְהָר וּתְאַשּׁוּר יַחְדָּו" (ומכאן שמות היישובים הסמוכים לו). נוסד ב-1953 על ידי עולים ממרוקו. שטחו של המושב הוא כ-1,000 דונם, ורוב תושביו עוסקים בחקלאות ובעבודות חוץ. למושב שתי כניסות, צפונית ודרומית העוברת דרך היישוב ברוש, דרכי הגישה למושב מכביש 25. בשנת 2000, שיווק המושב הרחבה קהילתית בת 100 מגרשים, המיועדים לתושבי פנים וחוץ. פינה במושב חממות רחוב במושב גן ילדים במושב מדיה וקבצים בנושא תדהר בוויקישיתוף תדהר, במרכז המידע לנגב ולגליל של תנועת אור אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021